burgasdotpro/wikipedia huggingface dataset:
Obora Soutok

Obora Soutok je najväčšia zvernica v Česku, rozprestierajúca sa severne od sútoku Moravy a Dyje, na území tzv. Dyjského trojuholníka. Okrem týchto dvoch riek je zo severu ohraničená železničnou traťou Břeclav-Kúty a z východu cestou II/425, Křenovou alejou a čiastočne potokom Svodnice. Na jej území sa nachádza predovšetkým veľké množstvo vodných kanálov, slepých ramien Moravy, Dyje a menších vodných tokov a tôní. Lužné lesy sú tu doplnené solitérne rastúcimi stromami. Celková rozloha zvernice dosahuje , pričom tvoria lesy, poľnohospodárske plochy (najmä lúky) a zvyšných vodné a ďalšie plochy. Časť zvernice na severozápade spadá do krajinného celku Lednicko-valtický areál.
Vznik zvernice možno datovať do roku 1872, kedy Lichtenštajnovci nechali oplotiť územie okolo rieky Moravy, čím chceli znemožniť tu chovaným jeleňom vychádzať do okolitých polí. Dnes je obora v majetku Lesov Českej republiky, š.p., ktoré ju spravujú prostredníctvom Lesného závodu Židlochovice. Chová sa tu predovšetkým jeleň lesný, daniel škvrnitý, srnec lesný a diviak lesný.
Zo solitérnych stromov, ktoré v obore rastú, stojí za zmienku najmä hrab obyčajný pri ceste na Pohansko, ktorý so svojou výškou 15,5 m a obvodom kmeňa 482 cm patrí k najmohutnejším jednookenným hrabom v Európe. Zaujímavá je aj 11,5 m vysoká hruška planá s obvodom kmeňa 303 cm rastúca pri vojenskom bunkri pri Pohansku, alebo zrejme najmohutnejší strom v oblasti, dub letný, na lúke pri hradisku Pohansko, ktorý dosahuje výšku 27 m a obvod kmeňa 806 cm.
Stavby a ďalšie pamätihodnosti.
Vo zvernici sa nachádza dvojica maloplošných chránených území - NPR Ranšpurk a NPR Cahnov – Soutok. Okrem toho tu bolo postavených niekoľko väčších stavieb, pričom k tým najznámejším a najzaujímavejším patria lovecké zámočky Pohansko a Lány, či historická lovecká chata Dúbravka (v minulosti nazývaná "Malý ruský dům"), Ruský dům (tiež "Velký ruský dům") z roku 1871 a zaniknutý na konci vojny v roku 1945, či zrekonštruovaný senník pri Cahnovskom pralese.
Pred druhou svetovou vojnou bol vo zvernici a okolí vybudovaný rad bunkrov, slúžiacich na stráženie hranice. V jednom takom, neďaleko zámočku Pohansko, je umiestnené Múzeum Československého opevnenia. Naproti zámočku bolo archeológmi objavené staroslovanské hradisko zo 6.10. storočia.
Dostupnosť.
Po značených turistických chodníkoch je prístupná iba severná časť zvernice. Z Břeclavi sem vedie zelený turistický chodník, ktorý sa pri zámočku Pohansko stáča k rieke Dyje a cez rázcestie "Nad Německými loukami" vedie k železničnej stanici Boří les. Z Břeclavi vedie tiež turistická trasa NS Pohansko končiaca pri zámočku Lány. Cyklistom je k dispozícii sieť cyklotrás, ktoré vedú po asfaltových cestách vhodných pre rodiny s deťmi. Ostatné časti zvernice sú prístupné iba po neznačených lesných cestách, pričom najmä tie v južnej časti pri sútoku Dyje s Moravou môžu byť predovšetkým v jarných mesiacoch nepriechodné z dôvodu zaplavenia. V období kladenia a odchovu mláďat, ruje a odlovu je väčšina zvernice neprístupná.
Laurie Holdenová

Laurie Holdenová (* 17. december 1969, Los Angeles, Kalifornia, USA) je kanadsko-americká herečka. Známa je zo seriálu "The Walking Dead", kde stvárnila postavu Andrei. Je silnou aktivistkou za ľudské práva.
Detstvo a mladosť.
Holdenová sa narodila v Los Angeles ale vyrastala v kanadskom meste, Toronto. Má dvojité občianstvo, kanadské aj americké. Má mladšieho brata Christophera Holdena.
Na McGill University v Montreale, študovala ekonómiu a politológiu. V roku 1993 prešla na Kalifornskú univerzitu v Los Angeles a v roku 1993 získala titul v odbore divadlo a film. V UCLA bola členkou National Honor Society a získala prestížnu cenu Natalie Wood Acting Award. Holdenová neskôr získala magisterský titul v oblasti ľudských práv na Columbia University.
Kariéra.
Jej filmová kariéra sa začala v seriály "The Martian Chronicles" v roku 1980, kde stvárnila v dvoch epizódach dcéru Rocka Hudsona. Neskôr sporadicky hrávala v seriáloch a filmoch. V roku 1993 si zahrala jednu z vedľajších úloh v seriáli "The X-Files".
V roku 2001 hrala po boku Jima Carreyho, vo filme "The Majestic". V roku 2006 sa predstavila ako policajtka Cybil Bennett, v postapokalyptickom filme "Silent Hill". O rok neskôr hrala vo filme "The Mist".
Od roku 2010 do roku 2013 hrala postavu Andrei, v seriáli "The Walking Dead". V roku 2015 sa pripojila k natáčaniu seriálu "Chicago Fire" ako Dr. Hannah Tramble.
V roku 2018 hrala po boku hercov ako Mel Gibson a Vince Vaughn vo filme "Dragged Across Concrete". Od roku 2019 hrá postavu Gretu Bellows, v televíznom seriály "Proven Innocent".
Aktivizmus.
Holdenová je zakladateľkou Kanadskej nadácie "Somaly Mam", ktorá bojuje proti obchodovaniu s ľuďmi a je členkou nadácie "Somaly Mam" v USA.
V roku 2014 spolupracovala s dobrovoľníckou organizáciou Operation Underground Railroad.
Dopravní podnik Ostrava

Dopravní podnik Ostrava (DPO) je akciová spoločnosť, ktorá je prevádzkovateľom mestskej hromadnej dopravy v Ostrave. Spoločnosť bola založená 19. októbra 1995. Sídli na ulici Poděbradovej 494/2 v Ostrave. Jediným akcionárom spoločnosti je mesto Ostrava.
V roku 2020 DPO prevádzkovalo 60 autobusových liniek s celkovou dĺžkou 730,1 km, 12 trolejbusových liniek s celkovou dĺžkou 122,2 km a 16 električkových tratí s celkovou dĺžkou 212,1 km. V roku 2020 malo DPO 298 autobusov, 68 trolejbusov a 239 električiek. Bolo prepravených 76 509 000 cestujúcich.
Organizačná štruktúra.
Stav k 17. 8. 2021.
Carol Kane

Carolyn Laurie Kane (* 18. jún 1952, Cleveland, Ohio, Spojené štáty) je americká herečka. V roku 1976 získala svoju jedinú nomináciu na Academy Awards, v kategórii Najlepšia herečka, za film "Hester Street" (1975). Vďaka svojmu špecifickému chrapľavému hlasu vynikla najmä v komediálnom žánri.
Detstvo a mladosť.
Narodila sa v Clevelande v štáte Ohio, Joy a Michaelovi Kane. Jej rodina má židovský pôvod a jej starí rodičia emigrovali z Ruska, Rakúska a Poľska. Do roku 1965 navštevovala internátnu školu Cherry Lawn School a neskôr internátnu školu v Darien v štáte Connecticut. Študovala divadlo v štúdiu HB a tiež v New Yorku. Svoj profesionálny divadelný debut debutovala v roku 1966 vo filme "The Prime of Miss Jean Brodie".
Kariéra.
Objavila sa tiež v niekoľkých filmoch ako napríklad "The Last Detail" (1973), "Dog Day Afternoon" (1975), "Annie Hall" (1977). stvárnila postavu Simky Dahblitz-Gravas v americkom televíznom seriáli "Taxi" v rokoch 1981 až 1983. Za svoj herecký výkon v seriáli získala dve ceny Emmy. V roku 1993 nahradila herečku Judith Malina vo filme "The Addams Family Values". 
V roku 1995 získala ďalšiu nomináciu na cenu Emmy, v kategórii Najlepšia hosťujúca herečka v seriáli, za seriál "Chicago Hope". Venuje sa aj dabingu. V rokoch 2005 až 2014 stvárňuje na Broadwayi postavu Madame Morrible v muzikáli "Wicked". 
V roku 2015 stvárnila postavu Lillian Kaushtupper v seriáli "Unbreakable Kimmy Schmidt". 
V roku 2020 bola súčasťou hereckého obsadenia seriálu "Hunters". 
Súkromný život.
Nikdy sa nevydala a nemá deti. Jej dobrou kamarátkou je Diane Keaton a je vegetariánka.
Zoznam kultúrnych pamiatok v obci Horný Badín

Toto je zoznam kultúrnych pamiatok v obci Horný Badín v okrese Krupina.
Dopravní podnik města Olomouce

Dopravní podnik města Olomouce (DPMO) je akciová spoločnosť, ktorá prevádzkuje mestskú hromadnú dopravu v Olomouci. Spoločnosť bola založená 29. marca 1994. Sídli na ulici Koželužskej 563/1 v Olomouci. Jediným akcionárom je mesto Olomouc. Akciová spoločnosť je právnym nástupcom štátneho podniku Dopravní podnik města Olomouce, ktorý bol rozhodnutím mestskej rady Olomouc z 24. novembra 1993 transformovaný na súčasnú právnu formu.
Koncom roka 2018 DPMO prevádzkovalo 25 autobusových liniek s celkovou dĺžkou 281 km a 5 električkových liniek s celkovou dĺžkou 45 km. V decembre 2018 mala spoločnosť DPMO 78 autobusov a 71 električiek, ktoré počas roka prepravili 57,5 ​​milióna cestujúcich.
Organizačná štruktúra.
Stav k 4. 2020.
Ján Šikuta

JUDr. Ján Šikuta, PhD. (* 25. október 1960, Bratislava) je slovenský sudca. V rokoch 20042015 bol sudcom Európskeho súdu pre ľudské práva v Štrasburgu zvoleným za Slovensko, následne pôsobil ako sudca Najvyššieho súdu Slovenskej republiky. Od 20. mája 2020 pôsobí ako predseda Najvyššieho súdu SR.
Životopis.
Ján Šikuta vyštudoval v rokoch 19791983 právo na Právnickej fakulte Univerzity Komenského v Bratislave. V roku 1984 po rigoróznej skúške získal titul doktora práv (JUDr.), v roku 1985 absolvoval justičnú skúšku. V rokoch 19891991 absolvoval postgraduálne štúdium v odbore občianske právo na Právnickej fakulte Univerzity Karlovej v Prahe. Okrem toho v rokoch 19941995 absolvoval študijné pobyty na University of Oxford a John Abbott College v Quebecu, v rokoch 19962002 rovnako viaceré kurzy zamerané na ľudské práva a vyjednávanie organizované OSN. V rokoch 20062009 vyštudoval doktorandské štúdium na Paneurópskej vysokej škole v Bratislave s prácou "Vymožiteľnosť súdnych rozhodnutí".
Po ukončení štúdia práva pôsobil do roku 1985 ako justičný čakateľ na Krajskom súde v Bratislave. V rokoch 19861989 pôsobil ako sudca na Okresnom súde Bratislava-vidiek, v období rokov 19901995 na Krajskom súde v Bratislave. V rokoch 19952004 pracoval ako právny poradca Úradu vysokého komisára OSN pre utečencov. Od roku 2004 do roku 2015 pôsobil ako sudca za Slovensko na Európskom súde pre ľudské práva v Štrasburgu, od roku 2008 ako predseda senátu. Od 1. septembra 2015 pôsobil ako sudca Najvyššieho súdu SR v občianskoprávnom kolégiu, v máji 2020 bol zvolený za jeho predsedu. V roku 2014 sa 2019 sa tiež neúspešne uchádzal o funkciu sudcu Ústavného súdu SR.
Je autorom a spoluautorom viacerých právnych publikácií a príspevkov na konferenciách, vystupoval tiež s prednáškami.
Čertova kazatelna

Čertova kazatelna je prírodná pamiatka ev. č. 667, lokalita Plzeň 7-Radčice v okrese Plzeň-mesto. Pamiatku spravuje Krajský úrad Plzeňského kraja prostredníctvom AOPK Plzeň.
Predmet ochrany.
Predmetom ochrany je časť príkreho svahu so skalnými odkryvmi nad údolnou nivou rieky Mže, ukážka selektívneho zvetrávania karbonských sedimentov (skalné okná, kulisy, rímsy a i.). Je tu možné pozorovať geologický odkryv, v ktorom je dobre viditeľné striedanie vrstiev jemnozrnného a hrubozrnného materiálu, ktorý vznikal v prostredí divočiacej rieky a jazera.
Doubí (prírodná pamiatka)

Doubí je prírodná pamiatka, nachádza sa severne od centra Plzne, na katastri obce Bolevec. Rozkladá sa na pravom (východnom) brehu bezmenného prítoku Boleveckého potoka, vo svahu nad údolím Merán. Severný okraj chráneného územia lemuje múr továrne Škoda JS, bývalej „Střílny“.
Predmet ochrany.
Prírodná pamiatka bola vyhlásená na ochranu zvyšku borovicovo dubového lesa s typickou kvetenou a s až dvestoročnými dubmi. Žijú tu vzácne druhy hmyzu, viazané na staré a prestarnuté listnaté porasty, a to najmä na odumierajúce a mŕtve dubové drevo. Jedná sa o jeden z najcennejších lesných celkov v okolí Plzne a tiež z entomologického hľadiska ide o jednu z najkvalitnejších lokalít na území mesta.
Geologická charakteristika.
Prírodná pamiatka leží na tektonickom zlome v permokarbonských usadeninách (pieskovca, zlepenca), pokrývku tvoria oligotrofné hnedé lesné pôdy. Vo svahu sa nachádzajú početné skalné odkryvy, ktoré sú tiež predmetom ochrany. Zvlášť zaujímavá je pieskovcová konkrécia s dutinou uprostred, zvaná "Pupek".
Flóra.
Stromovú pokrývku tvoria z väčšej časti acidofilné borovicové dúbravy, miestami aj kultúrne smrečiny a zmiešané porasty borovice lesnej a duba zimného (dub zimný, dub letný, borovica lesná, jedľa, lipa, breza, borievka, jarabina, lieska, krušina, hloh. Medzi nepôvodné druhy patrí borovica hladká, borovica čierna, borovica limba, smrekovec, javor klen, dub červený, buk, hrab, jaseň. V bylinnom poschodí sa objavujú bežné lesné druhy, zvlášť treba vymenovať konvalinku voňavú, zemežlč, kokorík mnohokvetý alebo hruštičku zelenú.
Fauna.
Význam lokality tkvie vo výskyte vzácneho hmyzu, najmä sa jedná o rody fuzáčovitých a bystruškovitých chrobákov. Prírodná pamiatka Doubí je jednou z mála lokalít v Čechách, kde žije fuzáč "Acimerus schaefferi" z čeľade Cerambycidae. V súčasnosti však nie je jeho výskyt potvrdený, v rezervácii môže prežívať len slabá populácia. Okrem tohto druhu bol v chránenom území zistený fuzáč "Pedostrangalia revestita" z tej istej čeľade či hnojník "Aphodius zenkeri" z čeľade Scarabaeidae. Z ďalších obyvateľov je potrebné uviesť mloka bodkovaného, jaštericu krátkohlavú, slepúcha lámavého alebo tesára čierneho.
András Toma

András Toma (), tiež známy pod prezývkou András Tamás () bol maďarský vojak a vojnový zajatec v Gulagu v Sovietskom zväze. 
Životopis.
Keď mal András Toma štyri roky, umrela mu mama. Žil v Sulyánbokore v meste Níreďháza. V roku 1944 ho zaradili do prvej maďarskej armády. 11. januára 1944 ho v Krakove zajali sovietske vojská, a cez Ukrajinu a Bielorusko ho odvliekli do boksitogorského (Бокситогорск) koncentračného tábora. Neskôr ho kvôli zdravotným ťažkostiam previezli do bystriagského (Быстряги) tábora, ktorý sa nachádzal približne 1000 km od Boksitogorska. Dlhá a namáhavá cesta ho natoľko vyčerpala, že ho v roku 1947 museli previesť do nemocnice v Koteľniči (Коте́льнич). 
András Toma skončil na psychiatrickom oddelení, tým pádom ho zo zoznamu vojnových zajatcov odstránili. V roku 1954 bol vyhlásený za mŕtveho. Žil pod menom András Tamás (Андраш Тамаш). 
Karol Moravčík, český lingvista slovenského pôvodu, 11. augusta 2000 zistil, že András pochádza z Maďarska. Bol posledným Maďarom, ktorý sa z Gulagu vrátil do svojej vlasti. Vďaka testu DNA sa podarilo vystopovať jeho rodinu. András Toma bol ministerstvom obrany povýšený, a kvôli neprerušenej službe mu vyplatili mzdu. Nasťahoval sa ku svojej nevlastnej dcére Anne, u ktorej žil až do smrti v roku 2004.
Zoznam kultúrnych pamiatok v obci Horné Zahorany

Toto je zoznam kultúrnych pamiatok v obci Horné Zahorany v okrese Rimavská Sobota.
Zoznam kultúrnych pamiatok v obci Hostice

Toto je zoznam kultúrnych pamiatok v obci Hostice v okrese Rimavská Sobota.
Premier League 2020/2021

Premier League 2020/2021 bola 29. sezóna Premier League, najvyššej anglickej futbalovej súťaže od jej zavedenia v roku 1992.
Víťazom sa stal Manchester City, ktorý si zaistil zisk titulu 3 kolá pred koncom súťaže. Zostúpili Fulham, West Bromwich Albion a Sheffield United.
Ekova Electron 12T

Ekova Electron 12T je nízkopodlažný trolejbus vyrábaný českou spoločnosťou Ekova Electric. Prototyp bol vyrobený v roku 2017.
Konštrukcia.
Ekova Electron 12T je dvojnápravový trojdverový nízkopodlažný trolejbus s dĺžkou 12 m, postavený na báze elektrobusu Ekova Electron 12. Je vybavený elektrickou výzbrojou TV Europulse od podniku Cegelec s jedným trakčným motorom s výkonom 175 kW. Ako parciálny trolejbus disponuje aj LTO (lítium titán oxid) akumulátormi, ktoré umožňujú na jedno nabitie dojazd 18 kilometrov mimo trolejové vedenie. Nabíjanie akumulátorov je vykonávané pri jazde pod trolejovým vedením.
Dejiny.
V roku 2015 začala ostravská spoločnosť Ekova Electric vyrábať elektrobus Ekova Electron 12. Na základe elektrobusu postavila v roku 2017 prototyp trolejbusu Electron 12T. Voz bol verejnosti predstavený v júni toho istého roku na veľtrhu Czech Raildays v Ostrave. Prvá skúšobná jazda po Ostrave mimo areál výrobcu sa uskutočnila 31. októbra 2017. Od 21. augusta 2018 bol trolejbus v skúšobnej prevádzke s cestujúcimi v Ostrave; Dopravný podnik Ostrava mu pridelil evidenčné číslo 9986. Skúšobná prevádzka bola v Ostrave ukončená v januári 2019, prototyp následne bol bez využitia odstavený. V septembri 2019 je pre testovanie získal Dopravný podnik hl. m. Prahy, ktorý ho označil číslom 9507 a od 25. septembra 2019 prevádzkoval na linku 58. Dňa 19. marca 2020 premával v Prahe naposledy. Následne si ho od výrobcu zapožičali Plzenské mestské dopravné podniky, ktoré ho s evidenčným číslom 990 začali od 14. apríla 2020 skúšobne vypravovať na dočasnú testovaciu linku 19 Ústredný cintorín – Křimice, ktorá je obsluhovaná parciálnymi trolejbusmi Škoda.
Plzeňské městské dopravní podniky

Plzeňské městské dopravní podniky (PMDP) je akciová spoločnosť, ktorá prevádzkuje mestskú hromadnú dopravu v Plzni. Spoločnosť bola založená 1. apríla 1998. Sídli na Denisovom nábreží 920/12 v Plzni. Jediným akcionárom je mesto Plzeň. Podnik je právnym nástupcom štátneho podniku Dopravní podniky statutárního města Plzně, ktorý sa transformoval na súčasnú právnu formu.
V roku 2018 spoločnosť PDMP obsluhovala 36 autobusových liniek s celkovou dĺžkou 474,91 km, 3 električkové s celkovou dĺžkou 23,9 km a 10 trolejbusových s celkovou dĺžkou 86,55 km. V roku 2018 malo DPMO 124 autobusov, 116 električiek a 100 trolejbusov, ktoré v priebehu roka prepravili vyše 115 miliónov cestujúcich.
Organizačná štruktúra.
Stav k 12. 8. 2020.
Jailbreak (album)

Jailbreak je šiesty štúdiový album írskej rockovej skupiny Thin Lizzy, ktoré vyšlo 26. marca 1976. V USA zaznamenal komerčný prelom; ako single vyšli skladby „Jailbreak“ a „The Boys Are Back in Town“, nakoniec najväčší hit Thin Lizzy.
Počas turné na propagáciu albumu v Spojených štátoch Phila Lynotta postihla hepatitída. Nakoniec sa vedenie turné rozhodlo zrušiť zostávajúce dátumy, čo Lynottovi umožnilo zotaviť sa.
Obal albumu.
Ilustrátor Jim Fitzpatrick sa inšpiroval Jackom Kirbym, Nealom Adamsom a obľúbenými komiksami Phila Lynotta o Kilravenovi, ktorého ilustroval Craig Russell. Komiksy o Kilravenovi boli inšpirované románom "Vojna svetov" od H. G. Wellsa.
Zoznam skladieb.
Všetko napísal Phil Lynott, výnimky sú uvedené.
Remastrovaná edícia.
Dňa 24. januára 2011 vyšla nová remastrovaná a rozšírená verzia albumu "Jailbreak". Toto nové vydanie bola dvoj-CD sada s pôvodným albumom na disku 1 a bonusovým materiálom na disku 2. Zadný obal pôvodného vydania na vinyle obsahoval krátky príbeh, ktorý tiež pretlačili v niektorých vydaniach novej deluxe edície.
Dohovor o ochrane fauny a flóry v ich prirodzenom stave

Dohovor o ochrane fauny a flóry v ich prirodzenom stave () alebo tiež známa ako Londýnsky dohovor z roku 1933 () je prvá medzinárodná zmluva o ochrane prírody. Zmluva bola podpísaná 8. novembra 1933 v Londýne medzi Belgickom, Egyptským kráľovstvom, Talianskym kráľovstvom, Anglo-egyptským kondomíniumom, Spojeným kráľovstvom, Juhoafrickou úniou, Indiou, Portugalskom a Tanganikou. Zmluva stúpila do platnosti 14. januára 1936.
Dejiny zmluvy.
Dohovor o ochrane fauny a flóry v ich prirodzenom stave nahradil Dohovor o ochrane voľne žijúcich živočíchov, vtákov a rýb v Afrike z roku 1900, a v roku 1968 bol nahradený Africkým dohovorom o ochrane prírody a prírodných zdrojov.
Obsah zmluvy.
Podľa zmluvy mali krajiny, ktoré podpísali zmluvu, chrániť územia, na ktorých žili jednotlivé druhy zvierat, respektíve nevytláčať zvieratá z ich domovov.
Krajiny mali naďalej udomácňovať užitočné zvieratá. V dohovore sa ustanovili aj dve triedy chránených druhov zvierat.
Trieda A.
Zvieratá a rastlina v "triede A" sa mohli loviť len s povolením na vedecké alebo iné významné účely.
Trieda B.
Zvieratá v "triede B" sa mohli loviť na základe povolenia.
Miniskanzen drevených chrámov

Miniskanzen drevených chrámov sú repliky drevených chrámov, ktoré patria medzi skvosty ľudovej sakrálnej architektúry z východného Slovenska. Miniskanzen otvoril a posvätil prešovský arcibiskup a metropolita Ján Babjak SJ, 30. novembra 2011 v obci Ľutina.
Všetky inštalované modely sú v mierke 1:10. Jeho najväčšia výhoda a prínos je v tom, že na jednom mieste sú umiestnené desiatky modelov vzácnych drevených chrámov, nielen zo Slovenska ale aj z Poľska a Ukrajiny. Ide o projekt, ktorý nemá na Slovensku obdobu.
Lokalizácia.
Miniskanzen je umiestnený v areáli Baziliky minor v obci Ľutina v okrese Sabinov. Od obce Pečovská Nová Ves, ktorá je na hlavnej ceste Prešov - Stará Ľubovňa, je vzdialený 5 kilometrov. Najlepšie je využiť osobné vozidlo alebo pravidelnú autobusovú linku. Vlakové spojenie tam nie je. Celý areál sa nachádza v strede obce a je k nemu dobré značený prístup po miestnych komunikáciach. V areáli je malé parkovisko a vstup na parkovisko aj do areálu miniskanzenu je bezplatný.
Etapy výstavby.
Projekt je spolufinancovaný Európskou úniou v rámci programu cezhraničnej spolupráce medzi Poľskom a Slovenskom. Do projektu boli zapojené aj nórske fondy nórskeho finančného mechanizmu. A tak sa modely chrámov rozšírili aj o ukrajinské chrámy. Po ukončení všetkých etáp bude miniskanzen tvoriť viac ako 50 drevených modelov.
"Prvá etapa" výstavby miniskanzenu, priniesla 11 miniatúr z okolia Sniny. Bola realizovaná v rokoch 2011 – 2012 v rámci projektu Miniskanzen drevených chrámov – I. etapa, číslo PL-SK/PO/IPP/II/044. Financie išli z prostriedkov Európskeho fondu regionálneho rozvoja, určeného pre Program cezhraničnej spolupráce Poľská republika – Slovenská republika. Ide o zmenšeniny z týchto obcí: Brežany, Hrabová Roztoka, Inovce, Jalová, Kalná Roztoka, Kožuchovce, Matysová, Ruská Bystrá, Ruský Potok, Topoľa a Uličské Krivé.
"Druhá etapa" sa realizovala v roku 2013 a bola financovaná z toho istého programu v rámci projektu. Vďaka nej pribudlo 10 miniatúr najmä z regiónu Bardejov a okolie: Frička, Hutka, Jedlinka, Kožany, Krivé, Lukov-Venecia, Mikulášová, Tročany, Vyšná Polianka a Zboj.
"Tretia etapa" pokračovala v rokoch 2015 a 2016. Finančne bola krytá z projektu Záchrana a prezentácia spoločného dedičstva, cezhraničná spolupráca, z Nórskeho finančného mechanizmu 2009 – 2014. Vďaka tomu pribudli v areáli ďalšie miniatúry drevených chrámov z okolia Svidníka a Sniny: Bodružal, Dobroslava, Hunkovce, Korejovce, Krajné Čierno, Ladomirová, Miroľa, Nižný Komárnik, Potoky, Príkra, Šemetkovce, Vyšný Komárnik a miniatúry drevených chrámov z Ukrajiny: Jaseňa, Kanora, Lazeščina, Rekity, Svaľava, Užok. V rokoch 2015 a 2016 bol miniskanzen doplnený o miniatúry z okolia Svidníka. Tieto boli financované z darov organizácií slovenských krajanov a súkromných donorov z USA.
Štefan Pacák

Ing. arch. Štefan Pacák (* 10. február 1959, Košice† 13. apríl 2020, Košice) bol slovenský architekt a vysokoškolský pedagóg. Bol jednou z najvýznamnejších osobností košickej architektúry a svojimi stavbami výrazne ovplyvnil tvár dnešných Košíc.
Životopis.
Absolvoval Fakultu architektúry na ČVUT a Akadémiu výtvarných umení v Prahe, po štúdiách začal pracovať v Košiciach. Spolupracoval s rôznymi košickými architektmi a výtvarníkmi. Pred rokom 1990 bol architektom "na voľnej nohe". Rozhodol sa svoje skúsenosti odovzdávať ďalej, preto začal pedagogicky pôsobiť na Fakulte umení na Technickej univerzite v Košiciach. 
Jeho prvým väčším projektom bola ázijská reštaurácia v Košiciach, dnešný hotel "Rokoko", ktorú realizoval počas vojenčiny. Neskôr s českými kolegami spolupracoval na múzeu Andyho Warhola v Medzilaborciach, ktorý vznikol z práve dokončeného kultúrneho domu. V odbornej obci sa etabloval ako spoluautor malej stavby klubu pre hendikepované deti na sídlisku Ťahanovce v Košiciach. Známy medzi Košičanmi sa stal predovšetkým vďaka Steel Aréne a presklenej budovy Tatra banky na Štúrovej ulici, ktorá bola ocenená ako "Stavba roka 2000". 
Pacák dlhodobo spolupracoval s Jurajom Kobanom v spoločnom ateliéri "KOPA". Za dlhodobý prínos o rozvoj mesta bol v roku 2017 ocenený "Cenou primátora mesta Košice".
Rodina.
Jeho dcéra Zuzana je zakladateľkou výtvarného festivalu Biela noc v Košiciach.
Zoznam kultúrnych pamiatok v obci Breziny

Zoznam kultúrnych pamiatok v obci Breziny v okrese Zvolen.
Koncert mladosti

Koncert mladosti bol česko-slovenský hudobný festival, ktorého jediné dva ročníky sa konali v rokoch 1976 a 1977 na amfiteátri v Pezinku. Hlavnými organizátormi podujatí boli Pavol Boriš a Ladislav Snopko a festival bol vôbec prvým open-air festivalom v bývalom Česko-Slovensku. Hudobný publicista Lubomír Dorůžka ho nazval "„československým Woodstockom“".
Koncerty mladosti boli bezprecedentnou kultúrnou udalosťou, na ktorej účinkovali špičkoví česko-slovenskí predstavitelia folku, rocku a džezu – okrem iného folkoví pesničkári Vladimír Merta, Petr Lutka, Vlasta Třešňák, Vladimír Veit, Pepa Nos, Miloš Janoušek, Dagmar Andrtová a Zuzana Homolová, folk-rocková kapela Marsyas, rockové Collegium musicum, Jaro Filip, premiérovo kapela Etc… Vladimíra Mišíka, pop-rockový Modus, džezmeni Gabriel Jonáš a Pavol Kozma, jazz-rockové kapely Bohemia a Energit, vrátane odnože, dua Andršt/Viklický. Médiami bol festival označovaný ako festival vzdoru proti červenému normalizačnému režimu, vstupné bolo 25 Kčs a počas oboch ročníkov ho (podľa Pavla Boriša) navštívilo 4 500 ľudí.
V roku 1977 boli moderátormi festivalu Ladislav Snopko a Slávek Jíša. Po tom, ako Jaroslav Hutka zaspieval pieseň „Havlíčku Havle“, boli návštevníci protiboľševicky zanietení a uvažovali nad pochodom „proti všetkým“. Moderátori situáciu upokojili premietaním filmu "Yellow Submarine" britskej hudobnej skupiny The Beatles, ktoré začalo tónmi francúzskej hymny a piesňou „All You Need Is Love“.
V roku 1978 bol naplánovaný tretí ročník festivalu, nakoniec ho však zrušili.
Atmosféru podujatí zachytil fotograf Ján Štrba a boli súčasťou rôznych spomienkových výstav a knihy. Autorom plagátov oboch ročníkov bol Oliver Solga.
V roku 2007 zorganizovalo občianske združenie PRD spomienkový koncert v Schaubmarovom mlyne, počas ktorého bola pokrstená nová kniha "Koncert mladosti '76 – '77 – Československý Woodstock". V roku 2016 sa konal šesťhodinový "Koncert mladosti 40".
Sutice (prírodná pamiatka)

Sutice sú prírodná pamiatka ev. č. 1329 medzi Starým Plzencom a Tymákovom v okrese Plzeň-mesto. Chránené územie spravuje Krajský úrad Plzeňského kraja prostredníctvom AOPK ČR.
Predmet ochrany.
Predmetom ochrany je paleontologicky bohatý profil spodných polôh dobrotivského súvrstvia, nálezisko trilobitov.
V súčasnosti je územie pokryté převážne hospodárskymi lesnými porastami s dominanciou geograficky alebo stanovišťom nepôvodných drevín (smrek obyčajný, borovica lesná, borovica čierna, prípadne agát biely. Bylinné poschodie týchto porastov je veľmi ochudobnené, vzdialene zodpovedá pôvodným acidofilným dúbravám. Fragmentárne sa na úpatí svahu uplatňujú dubohrabiny kvalitnejšieho druhového zloženia (dub, hrab obecný, liesky) s miestne zachovaným bylinným poschodím (pľúcnik tmavý, hviezdica veľkokvetá, mednička ovisnutá).
Dopravní podnik města Pardubic

Dopravní podnik města Pardubic (DPMP) je akciová spoločnosť, ktorá prevádzkuje mestskú hromadnú dopravu v Pardubiciach. Podnik existuje v súčasnej právnej podobe od roku 1996. Sídli na ulici Teplého 2141 v Pardubiciach. Jediným akcionárom je mesto Pardubice.
V roku 2018 spoločnosť DPMP obsluhovala 16 autobusových liniek a 8 trolejbusových. V roku 2018 malo DPMP 76 autobusov a 75 trolejbusov, ktoré v priebehu roka vykonali 5 720 079 vozokilometrov.
Organizačná štruktúra.
Stav k 12. 8. 2020.
Sedlecká rokle

Sedlecká rokle je prírodná pamiatka ev. č. 1328 neďaleko obce Lhůta v okrese Plzeň-mesto. Oblasť spravuje Agentúra ochrany prírody a krajiny ČR. Dôvodom ochrany je roklina s odkryvmi bridlíc a pieskovcov spodných polôh klabavského súvrstvia, ktorá je jedinou známou lokalitou s najstaršou graptolitovou faunou.
Praga TOT

Praga TOT je typ česko-slovenského trolejbusu, ktorý spoločne s vozmi Škoda 1Tr a Tatra 86 zahajoval trolejbusovú dopravu v Prahe v roku 1936.
Konštrukcia.
Rovnako ako prototypy trolejbusov 1Tr a T 86, bol aj voz TOT vyvinutý pre prvú „modernú“ trolejbusovú prevádzku na území Česka (tzv. historické prevádzky skončili za prvej svetovej vojny). Prevádzka trolejbusovej dopravy v Prahe sa začala v roku 1936. Dodané boli tri trolejbusy od troch rôznych výrobcov – Škody, Tatry a Prahy. Dôvodom bol fakt, že žiadna z týchto spoločnosti nemala ešte s trolejbusmi žiadnej skúsenosti, preto sa hľadal vhodný výrobca tohto dopravného prostriedku.
Trolejbus TOT je trojnápravový voz s dvoma zadnými hnacími nápravami. Mechanicky vychádza z autobusu Praga TOV, z ktorého pochádza podvozok upravené pre dosadenie trakčných motorov a elektrickej výzbroje. Elektrickú výzbroj dodala firma ČKD. Pre skúšky a testovanie trolejbusov bola zriadená vo vysočanskej továrni ČKD (takzvanej „Kolbenke“) i krátka skúšobná trať, úplne oddelená od verejnej trolejbusovej siete. Na podvozkový rám je pripevnená celokovová karoséria. V ľavej bočnici (trolejbusy boli určené ešte pre ľavostrannú premávku) sa nachádzali dvoje dvojkrídlové skladacie dvere (u prototypu štvorkrídlové). Sedačky v interiéri boli umiestnené pozdĺžne (v tej dobe obvyklé rozmiestnenie).
Prototyp.
Prototyp trolejbusu TOT bol vyrobený v roku 1936. V Prahe zahajoval pod evidenčným číslom 303 spolu s ďalšími prototypmi (1Tr a T 86) trolejbusovú dopravu. V roku 1952 bol krátko zapožičaný do Děčína, pre poruchu tu ale jazdil iba niekoľko dní. Zo stavu pražských trolejbusov bol vyradený až v roku 1959 ako posledný z vyššie uvedených prototypov, potom bol odpredaný Štátnemu statku Střednice. V deväťdesiatych rokoch bol nájdený vrak prototypu v Buštěhrade, odkiaľ bol v roku 1995 prevezený do Múzea MHD pražského dopravného podniku. Trolejbus ale nie je vystavovaný, pretože od roku 2010 prechádza rozsiahlou rekonštrukciou.
Prevádzka.
V rokoch 1936 až 1939 bolo vyrobených celkom 12 vozov.
Londýnska zmluva (1518)

Londýnska zmluva z roku 1518 () bola pakt o neútočení, ktorú v roku 1518 podpísalo Anglické kráľovstvo, Francúzsko, Burgundsko, Rímsko-nemecká ríša, Pápežský štát, Holandsko a Španielsko. Zmluva mala taktiež zjednotiť kresťanské krajiny, aby zastavili rozrastanie Osmanskej ríše. 
Predohra.
Počas 15. storočia bol na Apeninskom polostrove ustanovený mier na 50 rokov. Mier prerušil konflikt o kontrolu mesta Ferrara medzi Benátskou republikou a Pápežským štátom. 
Pápež Lev X. navrhol päťročný mier medzi kresťanskými štátmi, aby podpisovatelia potlačili rast Osmanskej ríše na Balkánskom polostrove. Thomas Wolsey, anglický arcibiskup a kardinál však navrhol ustanovenie "večného mieru" medzi európskymi krajinami. Henrichovi VIII., anglickému kráľovi, sa podarilo presvedčiť svojho bratranca Františka I., kráľa Francúzska, aby taktiež podpísal zmluvu. Thomas Wolsey a Henrich VIII. napokon dosiahli, že zmluvu popísalo 24 vysoko postavených osobností. 
Na dohovor boli pozvané všetky vtedajšie európske štáty (okrem Moskovského veľkokniežatstva a Osmanskej ríše, ktoré sa vtedy považovali za ázijské štáty), čím sa dúfalo, že sa v Európe podarí zachovať "večný mier". 
Obsah zmluvy.
Zmluva obsahovala dohodu, že sa budú podpisovatelia zmluvy v prípade vojny podporovať a chrániť navzájom. 
Následky.
Po podpísaní zmluvy sa stal Henrich VIII. vplyvným politikom a Anglicko vplyvným štátom. 
Dohoda nevydržala dlho, keďže o pár rokov vypukla vojna medzi Švédskom a Dánskom, napokon aj medzi Anglickom a Francúzskom.
Hümaşah Sultán

Hümaşah Sultán (* 1634† 1672, Istanbul) bola konkubína osmanského sultána Ibrahima I.
Život.
V roku 1647 bola usporiadaná obrovská svadba so sultánom. Po sobáši bola známa predovšetkým ako Telli Hatun kvôli strieborným a zlatým pramienkom, ktorými boli tradične zdobené nevesty. Potom, čo sa vydala, jej sultán daroval egyptské pokladnice ako veno, ktoré poslal do paláca Ibrahima Pašu, kde boli pokryté sobolím kožuchom. V októbri 1648 porodila syna, princa Orhana, ktorý však zomrel v januári 1650 vo veku 14 mesiacov.
Ibrahimovi sestry, dcéry Kösem Sultán - Ayse Sultan, Fatma Sultan, Hanzade Sultan, boli sultánom Ibrahimom I. podrobené a ponížené tým, že boli na nižšej úrovni ako obyčajné konkubíny. S nimi bola ponížená aj neter Kaya Sultan. Všetkým zobral ich pozemky a bohatstvo a následne z nich urobil slúžky svojej manželky Hümaşah Sultan. Hümaşah Sultan zomrela v roku 1672.
Mount Sir Wilfrid Laurier

Mount Sir Wilfrid Laurier je s nadmorskou výškou najvyšší vrch pohoria Cariboo Mountains. Leží v stredo-východnej časti Britskej Kolumbie, v západnej časti Kanady.
Vrch je pomenovaný po Wilfridovi Laurierovi, kanadskom predsedovi vlády na prelome 19. a 20. storočia.
Flagelantstvo

Flagelantstvo alebo flagelantizmus (z lat. "flagellare" - bičovať; jeho aktér sa nazýva: flagelant, flagelantka) môže byť:
Ostrá skala (vrch v Malej Fatre)

Ostrá skala () je vrch v hlavnom hrebeni Lúčanskej Malej Fatry. Leží približne južne od Rajca.
Poloha.
Nachádza sa v južnej časti pohoria, v geomorfologickom podcelku Lúčanská Fatra a jej časti Kľak. Vrch leží v Žilinskom kraji, na rozhraní okresov Žilina a Martin a zasahuje na katastrálne územia obcí Rajecká Lesná a Vrícko. Juhozápadným smerom vedie hrebeň na dominantu okolia Kľak, severovýchodným smerom po hrebeni je Vríckym sedlom oddelený vrch Kútik (). Južným smerom sa nachádza vrch Partizán () a severne vrch Grúň ().
Opis.
Vrch je súčasťou hlavného hrebeňa, ktorý vedie od severu z Martinských holí cez Hnilickú Kýčeru a Ostrú skalu juhozápadným smerom na Kľak. Skalnatý vrchol vyčnieva nad lesný porast, ktorý pokrýva svahy a umožňuje tak pomerne dobrý rozhľad. Severozápadné svahy sa zvažujú do doliny "Rybná", ktorou preteká rovnomenný potok, odvodňujúci túto časť hrebeňa. Juhovýchodné úpätie je v povodí riečky Vríca, ktorá smeruje do rieky Turiec. 
Výhľady.
Vrcholová časť vrchu vystupuje v podobe masívnej skaly nad lesným porastom, čím umožňuje dobrý výhľad. Južný horizont zakrýva Kľak, severným smerom však vidieť väčšinu vrchov Lúčanskej Fatry. Z okolitých pohorí je viditeľná Veľká Fatra, Kremnické vrchy, časť Strážovských a Súľovských vrchov a pri vhodných podmienkach i Lysá hora v Moravsko-sliezskych Beskydách a Veľký Choč.
Zoznam častí seriálu Slnečná

Toto je zoznam častí českého seriálu Slnečná. Seriál mal premiéru 11. januára 2020 na Prime. Na Slovensku mal seriál premiéru 25. augusta 2020 na JOJke. Po pár častiach JOJ seriál stiahla z obrazoviek pre divácky nezáujem.
SOR TNB 18

SOR TNB 18 je český nízkopodlažný kĺbový trolejbus vyrobený v roku 2009 v jednom prototype spoločnosťou SOR Libchavy.
Konštrukcia.
Dvojčlánkový trolejbus TNB 18 vychádza po mechanickej stránke z autobusu SOR NB 18, respektíve jeho verzie poháňanej CNG so zosilnenou konštrukciou strechy, ktorá je označená ako NBG 18. Behom výroby prototypu trolejbusu bol autobus NBG 18 spracovaný iba konštrukčne, k jeho produkcii došlo až v nasledujúcich rokoch. Voz má oceľový zváraný skelet, na ktorý sú nalepené plastové profily. V pravej bočnici sa nachádzajú štyri dvojkrídlové skladacie dvere skladacie dvojkrídlové dvere. U tretích dverí je nainštalovaná nástupná plošina pre cestujúcich na invalidnom vozíku. Celý trolejbus je nízkopodlažný s podlahou vo výške 360 mm, vo vstupoch je táto hodnota znížená na 320 mm. V salóne pre cestujúcich sa nachádza 46 sedačiek, ktoré sú umiestnené na vyvýšených podestách. Ďalších päť sklopných sedačiek je dostupných v priestore pre vozíky či kočíky. Trolejbus je trojnápravový, predná náprava SOR má nezávislé zavesenie kolies, stredná náprava je značky VOITH, tuhá zadná náprava VOITH je hnacia.
Trolejbus TNB 18 je vybavený elektrickou výzbrojou TV Europulse firmy Cegelec. Asynchrónny trakčný motor od firmy Pragoimex má výkon 250 kW a je uložený vo truhle za zadnou nápravou, kde sa nachádzajú aj ďalšie komponenty elektrickej výzbroje (statický menič, stýkače, poistky). Oproti dvanásťmetrovej verzii SOR TNB 12 je odlišné umiestnenie ďalších častí výzbroje na streche vozu, kde sa nachádza v kontajneri elektrickej výzbroje trakčný menič, ktorého veľkosť sa zväčšila. Kvôli tomu musel byť brzdový odporník uložený samostatne.
Prototyp.
Karoséria prototypu bola vyrobená v závode SORU v Libchavoch, do Ostravy bola pretiahnutá 16. septembra 2009. Tu prebehla v trolejbusovej vozovne miestneho dopravného podniku kompletizácia vozu, ktorý bol v majetku výrobcov a nebol určený pre konkrétneho zákazníka. Po dokončení a absolvovaní rôznych testov sa začali 10. februára 2010 skúšobné jazdy bez cestujúcich po ostravskej trolejbusovej sieti. Dopravný podnik Ostrava (DPO) mu priradil skúšobné evidenčné číslo 9998. Na konci mája 2010 bol voz spoločne s ďalším skúšaným trolejbusom SOR TNB 12 ponúknutý DPO k odkúpeniu za celkovú sumu 9,920 miliónov korún, čo dopravca akceptoval a na konci júna toho istého roku podpísal s výrobcom zmluvu. Kĺbový trolejbus TNB 18 naďalej absolvoval skúšobné jazdy, od 20. augusta 2010 aj s cestujúcimi. Ako typ bol dráhovým úradom schválený 22. decembra 2010. Potom bol už odoslaný do bežnej osobnej prevádzky, aj keď naďalej sa skúšobným číslom 9998. Od 3. februára 2011 je označený definitívnym číslom 3951.
Žiadny ďalší trolejbus TNB 18 s výzbrojou TV Europulse už nebol vyrobený, od roku 2011 však SOR Libchavy spolupracuje so Škodou Electric na výrobe trolejbusu Škoda 31Tr SOR, ktorý využíva karosériu vozu TNB 18, do ktorej je zabudovaná výzbroj Škoda.
Zoznam častí amerického seriálu Doktori

Toto je zoznam častí amerického seriálu Doktori. Seriál mal premiéru 21. januára 2018 na americkej televíznej stanici FOX. Na Slovensku mal premiéru 25. júla 2019 na WAU.
Solaris Trollino 15

Solaris Trollino 15 je trojnápravový nízkopodlažný trolejbus, ktorý bol vyrábaný v rokoch 20032018 poľskou spoločnosťou Solaris Bus &amp; Coach.
Konštrukcia.
Trollino 15 je prvým nízkopodlažnom trolejbusom dĺžky 15 m na svete. Ide o trojnápravový štandardný voz so samonosnou karosériou. Mechanicky vychádza z autobusu Solaris Urbino 15. Elektrická výzbroj TV Europulse od spoločnosti Cegelec s asynchrónnym trakčným motorom bola do vozov montovaná v dielňach ostravského dopravného podniku (teraz dielne Ekova Electric). V pravej bočnici vozu sa nachádzajú troje dvojkrídlové skladacie dvere.
Trolejbus Trollino 15 môže byť na želanie zákazníka vybavený aj pomocným naftovým agregátom, ktorý umožňuje jazdu vozu i mimo trolejové vedenie.
Od roku 2008 je pätnásťmetrový trolejbus Solaris vyrábaný aj v spolupráci s plzenskou Škodou Electric pod označením Škoda 28Tr Solaris.
Prototyp.
Prototyp vozu Trollino 15 bol vyrobený v roku 2003. Po rôznych skúškach bol v Ostrave ešte toho istého roku zaradený do pravidelnej prevádzky a dostal evidenčné číslo 3601.
Cena Václava Buriana

Cena Václava Buriana je medzinárodné literárne ocenenie, v súčasnosti považované za jednu z najprestížnejších stredoeurópskych literárnych cien. Od roku 2016 je udeľované každý rok v Olomouci na počesť básnika, prekladateľa a publicistu Václava Buriana. Medzinárodná porota každoročne nominuje štyroch básnikov či poetky z Poľska, Slovenska, Česka a nemeckojazyčných krajín Európy.
Laureáti.
Kategória za poéziu
Kategória za kultúrny prínos pre stredoeurópsky dialóg
Mauzóleum Georgiho Dimitrova

Mauzóleum Georgiho Dimitrova () bolo mauzóleum, ktoré sa nachádzalo v centre mesta Sofia v Sofijskej oblasti v západnom Bulharsku.
Lokalita.
Ako lokalita bolo vybrané miesto mestského parku v cenre Sofie. Samotný park bol z tohoto dôvodu zrušený a na jeho mieste vzniklo nové námestie – "ploštad "9 septemvri"" (, doslova "Námestie 9. septembra"). Dnes námestie nesie názov "ploštad "Kňaz Aleksandăr I"" (, doslova "Námestie princa Alexandra I.").
História.
Mauzóleum bolo postavené ako hrobka pre bulharského komunistického vodcu Georgiho Dimitrova. Bolo naprojektované a postavené hneď po jeho smrti v roku 1949. Celá príprava projektu a výstavba mauzólea trvala len jeden týždeň. Autormi boli architekti Georgi Ovčarov a Račo Ribarov. V roku 1990 bol sarkofág s telom Georgiho Dimitrova odstránený z budovy mauzólea a telo bolo pochované. Následne v roku 1999 bola budova mauzólea zbúraná. Samotný proces búrania z dôvodu masívnosti budovy trval rovnako dlho ako výstavba, teda približne jeden týždeň.
Charakteristika.
Mauzóleum bolo postavené podľa sovietskeho vzoru. Budova bola štvorcového pôdorysu a bola postavená v tvare kocky. V samotnej pohrebnej komore sa nachádzal sarkofág s nabalzamovaným telom Georgiho Dimitrova. Mauzóleum malo aj podzemnú časť, kde sa nachádzali elektroinštalácie, vzduchotechnika (zabezpečovala stálu teplotu, ako aj vlhkosť vzduchu) a miestnosť, ktorá slúžila na pravideľnú údržbu tela Georgiho Dimitrova. Súčasťou boli aj podzemné tunely, ktoré mali slúžiť na to, aby sa v prípade potreby mohol sarkofág s telom rýchlo preniesť mimo budovy mauzólea. Pri vchode do budovy stála z obidvoch strán čestná stráž, ktorá strážila mauzóleum 24 hodín denne. Mauzóleum malo vybudovanú až trojitú záštitu slúžiacu na ochranu v prípade bombardovania.
Cena Grammy za najlepšiu rapovú pieseň

Cena Grammy za najlepšiu rapovú pieseň (angl. Grammy Award for Best Rap Song) je ocenenie udeľované na slávnostnom odovzdávaní cien Grammy Awards, ktoré bolo založené v roku 1958 a pôvodne sa nazývalo Gramophone Awards. V tejto kategórii sú oceňovaní umelci za kvalitu piesní v žánri rapovej hudby. Vyznamenania vo viacerých kategóriách každoročne udeľuje Národná akadémia umení a vied Spojených štátov s cieľom „oceniť umelecké úspechy, technické znalosti a celkovú excelentnosť v hudobnom priemysle bez ohľadu na predaj albumov alebo pozíciu v hudobných rebríčkoch“.
Cena Grammy za najlepší rockový album

Cena Grammy za najlepší rockový album (angl. Grammy Award for Best Rock Album) je ocenenie udeľované na slávnostnom odovzdávaní cien Grammy Awards, ktoré bolo založené v roku 1958 a pôvodne sa nazývalo Gramophone Awards. V tejto kategórii sú oceňovaní umelci za kvalitu piesní v žánri rockovej hudby. Vyznamenania vo viacerých kategóriách každoročne udeľuje Národná akadémia umení a vied Spojených štátov s cieľom „oceniť umelecké úspechy, technické znalosti a celkovú excelentnosť v hudobnom priemysle bez ohľadu na predaj albumov alebo pozíciu v hudobných rebríčkoch“.
Brána (sedlo)

Brána () je sedlo v Oravských Beskydách, oddeľujúce Babiu horu () a Malú Babiu horu (). Leží na slovensko-poľskej hranici, približne severne od Námestova, na pomedzí CHKO Horná Orava a Babiogorského Parku Narodowego.
Poloha.
Nachádza sa vo východnej časti Oravských Beskýd, v geomorfologickom podcelku Babia hora. Vedie ním slovensko-poľská štátna hranica, hranica medzi Žilinským krajom a Malopoľským vojvodstvom
a okresom Námestovo a Powiatom nowotarským. Južná, slovenská časť sedla zasahuje na katastrálne územie obce Oravská Polhora. Leží na rozvodnici a pokým južné svahy odvodňuje riečka Bystrá do Polhoranky a rieky Orava (úmorie Čierneho mora), severné svahy na poľskom území odvodňuje "Marków potok" cez rieku "Skawica" do Visly (úmorie Baltského mora). 
Turizmus.
Sedlo Brána oddeľuje dva najvyššie vrchy Oravských Beskýd a vedie ním hlavný hrebeň, ktorým prechádza turistický chodník. V sedle sa naň pripája chodník od chaty "Markowe Szczawiny". Zo sedla sú zaujímavé a ďaleké výhľady, napr. na Oravskú Maguru, Malú a Veľkú Fatru či Veľký Choč.
Cena Grammy za najlepší rapový výkon

Cena Grammy za najlepší rapový výkon (angl. Grammy Award for Best Rap Performance) je ocenenie, ktoré sa udeľuje hudobným umelcom za kvalitné rapové výkony. Prvýkrát bolo predstavené na 31. ročníku Grammy Awards v roku 1989 a potom na 32. ročníku v roku 1990, po ktorom bolo toto ocenenie rozdelené do dvoch kategórií: Najlepší sólový rapový výkon a Najlepší rapový výkon dua alebo skupiny. Tieto dve kategórie boli znovu zlúčené v roku 2012 v dôsledku reštrukturalizácie kategórií Grammy. Reštrukturalizácia bola dôsledkom želania Recording Academy znížiť počet kategórií a ocenení a na odstránenie rozdielov medzi sólovými alebo skupinovými výkonmi.
Grammy Award je ocenenie udeľované na slávnostnom odovzdávaní cien Grammy Awards, ktoré bolo založené v roku 1958 a pôvodne sa nazývalo Gramophone Awards. Vyznamenania vo viacerých kategóriách každoročne udeľuje Národná akadémia umení a vied Spojených štátov s cieľom „oceniť umelecké úspechy, technické znalosti a celkovú excelentnosť v hudobnom priemysle bez ohľadu na predaj albumov alebo pozíciu v hudobných rebríčkoch“.
Cena sa udeľuje umelcovi. Producent, inžinier a skladateľ môže požiadať o certifikát víťaza.
Prvé ocenenie za najlepší rapový výkon získali DJ Jazzy Jeff &amp; The Fresh Prince (vokálne duo skladajúce sa z DJ Jazzy Jeffa a Willa Smitha) za pieseň „Parents Just Don't Understand“. Ceremónia sa nezaobišla bez kontroverzie; nominovaní Jeff a Smith viedli bojkot na protest, pretože ich udelenie ceny nebolo odvysielané v televízii, a niektorí členovia rapovej komunity mali pocit, že kvalifikovaní umelci sú prehliadaní.
Reperi Jay-Z a Kanye West sú dvojnásobnými víťazmi tohto ocenenia, zatiaľ čo Kendrick Lamar je štvornásobným víťazom.
Beskydok (vrch v Oravských Beskydách)

Beskydok alebo Modralová (; ) je vrch Oravských Beskýd. Leží na slovensko-poľskej hranici, približne severne od Námestova. Na jeho východnom temene sa v nadmorskej výške nachádza najsevernejší bod slovenského územia.
Poloha.
Nachádza sa na severnom okraji pohoria, v geomorfologickom podcelku Polhoranská vrchovina. Na poľskom území nadväzuje pohorie Beskid Żywiecki. Vrch leží na hranici Žilinského kraja, Malopoľského a Sliezskeho vojvodstva, na rozhraní okresu Námestovo, Powiatu nowotarského a żywieckého. Na slovenskom území zasahuje na katastrálne územie obce Oravská Polhora. Vrch, v Poľsku nazývaný "Mędralowa", susedí na severovýchode s "Magurkou" (), juhovýchodne sa v diaľke vypína Malá Babia hora () a juhozápadným smerom vrch "Javorina" (). Hrebeňom vedie rozvodnica Čierneho a Baltského mora. Južná, slovenská časť masívu sa nachádza v CHKO Horná Orava. 
Opis.
Beskydok tvorí horský chrbát, ktorý sa v západo-východnom smere tiahne centrálnou časťou hlavného hrebeňa Oravských Beskýd. Vrch je zalesnený a výhľady umožňujú len menšie lokality bez porastu. Plochým, v smere hrebeňa pretiahnutým vrcholom vedie štátna hranica a v jeho východnej časti je najsevernejší bod územia Slovenska. V jeho blízkosti stojí drevený zrub. Severnú časť hrebeňa odvodňujú prítoky potoka "Bystra", ktorá smeruje do rieky Koszarawa, južnú, slovenskú časť odvodňuje Polhoranka, ktorá má v oblasti pramenište. Tak ako celý hrebeň, aj Beskydok tvorí hranicu medzi rozvodiami Baltského a Čierneho mora.
Výhľady.
Vrch ponúka z čiastočne odlesneného vrcholu obmedzený, no ďaleký výhľad. Juhovýchodnému horizontu dominuje Malá Babia hora () a Babia hora (), juhozápadnému zasa Pilsko (). Dobre pozorovateľné sú okolité vrchy a pri vhodných podmienkach aj vzdialenejšie pohoria, ako Sliezske Beskydy, časť Krivánskej Fatry, Oravská Magura, Chočské vrchy, hrebeň Ďumbierskych Tatier a okraj Západných Tatier.
Cena Grammy za najlepší alternatívny album

Cena Grammy za najlepší alternatívny album (angl. Grammy Award for Best Alternative Music Album) je ocenenie udeľované na slávnostnom odovzdávaní cien Grammy Awards, ktoré bolo založené v roku 1958 a pôvodne sa nazývalo Gramophone Awards. V tejto kategórii sú oceňovaní umelci za kvalitu piesní v žánri alternatívnej hudby. Vyznamenania vo viacerých kategóriách každoročne udeľuje Národná akadémia umení a vied Spojených štátov s cieľom „oceniť umelecké úspechy, technické znalosti a celkovú excelentnosť v hudobnom priemysle bez ohľadu na predaj albumov alebo pozíciu v hudobných rebríčkoch“.
Cena naznačuje, že môže vznikať nejaký nový oficiálny hudobný žáner, ktorý si má nájsť svojich fanúšikov.